Dr Polo isch nid nume Sänger. Er isch ä glernte Lithograph, Maler, Dichter, Schouschpiler (Houptroue i dä Fiume Das Schweigen der Männer u Die Vogelpredigt vom Clemens Klopfenstein) und neuerdings o Radiomoderator vo sire eigetä Radioshow Polo's Perlä uf DRS3. Ufgfalle isch dr Polo Hofer o i angerem Kontext. So het är öppe 1971 füdleblut für e Bärner Stadtrat kandidiert. Immer wider het är sech o zum Hanf rouche güsseret und är giut aus dr prominäntischt Kiffer vor Schwiiz. Im Jahr 2004 het är e Gaschtuftritt ir Fernsehsändig Leben wie zu Gotthelfs Zeiten gha, wo är het ä Sägese het dängelet und es Liedli gsunge. Dr Polo Hofer isch o scho im Gfängniss gsy, wöu är e Orgele und es Schlagzüg het gstohle.